Sondaj: 60% dintre români consideră că fac parte din planul lui Dumnezeu.
Un sondaj efectuat în București și Ilfov arată că 80% dintre români cred că Dumnezeu există. Mai mult de un sfert dintre respondenți cred că Dumnezeu le îndeplinește toate dorințele. Peste 40% dintre români au spus că se roagă zilnic.
Biroul de Cercetări Sociale a făcut un sondaj în București și Ilfov, care arată că 80% dintre români cred că există Dumnezeu. 60% merg și mai departe și consideră că fac parte din planul lui Dumnezeu.Mai mult de un sfert cred că Dumnezeu le îndeplinește toate dorințele, curios pentru cât de nemulțumiți par în general românii. Jumătate din cei care au răspuns consideră că Dumnezeu îndeplinește unele dorințe da, și altele nu.Dar cât de des se roagă românii? Peste 40% au răspuns că zilnic, iar 20% ocazional și doar 7% niciodată. 57% dintre participanții la sondaj consideră că sunt modești, nu au avut parte niciodată de vreo revelație, în vreme ce 37% au avut de mai multe ori.